Модул
Съдържание
Индекс 🔎︎

# План и номерация

Добавя или премахва ниво от плана, номер или водач от абзаца. Можете също да изберете стила на номериране, както и да започнете номерирането отначало.

За достъп до тази команда...

Изберете Форматиране - Абзац - раздел План и номерация

Изберете Изглед - Стилове - отворете контекстното меню Промяна/Нов - раздел План и номерация (за стилове на абзаци)

1. За да промените настройките за номериране за абзаци, използващи един и същ абзацен стил, изберете Изглед - Стилове и щракнете върху иконата Стилове за абзаци. Щракнете с десния бутон върху стила в списъка, изберете Промяна и щракнете върху раздела План и номерация.

2. За да промените настройките за номериране на текущите абзаци, изберете Форматиране - Абзац и щракнете върху раздела План и номерация.

## Ниво в плана

Приписва ниво от плана (от 1 до 10) на избраните абзаци или абзацен стил. Изберете Основен текст, за да нулирате нивото от плана.

## Номерация

## Стил за номерация

Изберете стила за номерация, който искате да приложите върху абзаца. Тези стилове са достъпни и чрез прозореца Стилове, ако щракнете върху иконата Стилове за списъци.

## Редактиране на стил

Редактиране свойствата на избрания стил за номерация. Тези свойства ще важат за всички абзаци, форматирани с дадения стил за номерация.

Този раздел се показва само когато редактирате свойствата на текущия абзац, избирайки Форматиране - Абзац.

## Започване отначало от този абзац

Започва номерирането отначало от текущия абзац.

## Започване с

Отметнете това поле, после въведете номера, който желаете да припишете на абзаца.

## Числово поле „Започване с“

Въведете номер, който желаете да припишете на абзаца. Следващите абзаци ще бъдат номерирани последователно от номера, който въведете тук.

## Номериране на редове

Задайте настройките за номериране на редове. За да добавите номера на редове в документа, изберете Инструменти - Номериране на редове.

## Включване на този абзац в номерирането на редовете

Включва текущия абзац в номерирането на редовете.

## Започване отначало от този абзац

Започва номерирането отначало или от зададен от вас номер от текущия абзац.

## Започване с

Въведете номера, от който да започне наново номерирането на редовете.